S-619/2010

Mál þetta var höfðað með ákæru lögreglustjórans á höfuðborgarsvæðinu, dags. 28. september 2010, á hendur Þ-kvk-þgf B-kvk-þgf S-kvk-þgf, Leirubakka 36, Reykjavík.

Hún er sögð hafa gerst sek um fjögur þjófnaðarbrot á þessu ári:

1. Fimmtudaginn 18. febrúar, í verslun Hagkaupa, Smáralind, Kópavogi, stolið snyrtivörum, samtals að verðmæti kr. 39.912.

2. Mánudaginn 19. apríl, í verslun Hagkaupa, Smáralind, Kópavogi, stolið ilmvatnsglasi að verðmæti kr. 16.299.

3. Föstudaginn 14. maí, í verslun Krónunnar, Lindum Kópavogi, stolið snyrtivöru að verðmæti kr. 13.990 og Adidas peysu að verðmæti 5.990, allt samtals að verðmæti kr. 19.980.

4. Föstudaginn 21. maí, í verslun Krónunnar, Lindum Kópavogi, stolið snyrtivöru að verðmæti kr. 599 og bók að verðmæti 998, allt samtals að verðmæti kr. 1.597.

Brotin eru talin varða við 244. gr. almennra hegningarlaga.

Ákæruvald krefst refsingar og greiðslu sakarkostnaðar.

Byko ehf., kt. 460169-3219, krefst skaðabóta að fjárhæð 19.980 krónur, með vöxtum samkvæmt 8. gr. laga nr. 38/2001 frá 14. maí 2010 til 14. ágúst sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Kaupás hf, kt. 711298-2239, krefst skaðabóta að fjárhæð 3.095 krónur, með vöxtum samkvæmt 8. gr. laga nr. 38/2001 frá 21. maí 2010 til 14. ágúst sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða krefst vægustu refsingar er lög leyfa. Þá mótmælir hún bótakröfum.

Ákærða játaði fyrir dómi þau fjögur brot sem lýst er í ákæru og greind eru hér að framan. Fallið var frá fimmta lið ákæru, sem ákærða neitaði. Kemur sá liður því ekki frekar til skoðunar.

Brotin eru sönnuð með játningu ákærðu sem eru í samræmi við gögn málsins. Brotin eru réttilega færð til refsiákvæða.

Ákærða var með dómi héraðsdóms 11. desember 2008 sakfelld fyrir brot gegn 1. mgr. 217., 225. og 245. gr. almennra hegningarlaga. Fjögurra mánaða fangelsisrefsing var skilorðsbundin til tveggja ára. Hún hefur rofið skilorð dómsins og verður að taka hann upp og ákveða refsingu í einu lagi, sbr. 60. og 77. gr. almennra hegningarlaga. Verður refsing hennar ákveðin fangelsi í fimm mánuði.

Bótakröfur eru studdar fullnægjandi gögnum, en sækjandi annaðist þingsókn í umboði kröfuhafa. Verða kröfurnar báðar dæmdar, en þær voru kynntar ákærðu hjá lögreglu 14. júlí 2010, þar sem hún samþykkti þær báðar.

Ákærðu verður gert að greiða þóknun verjanda síns, 50.200 krónur. Úr ríkissjóði skal greidd þóknun K-kk-ef S-kk-ef hrl., sem skipaður var verjandi ákærðu á fyrri stigum, 62.750 krónur.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærða, Þ-kvk-nf B-kvk-nf S-kvk-nf, sæti fangelsi í fimm mánuði.

Ákærða greiði Byko ehf. 19.980 krónur, með vöxtum samkvæmt 8. gr. laga nr. 38/2001 frá 14. maí 2010 til 14. ágúst sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða greiði Kaupási hf. 3.095 krónur, með vöxtum samkvæmt 8. gr. laga nr. 38/2001 frá 21. maí 2010 til 14. ágúst sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða greiði þóknun verjanda síns, K-kk-ef G-kk-ef S-kk-ef hrl., 50.200 krónur. Þóknun K-kk-ef S-kk-ef hrl., 62.750 krónur, greiðist úr ríkissjóði.